  Майя Бывальцева Секыт улон югдуре шедем семьяосысь пиналъёслэсь тазалыксэс нырысьсэ юнмато Удмуртиысь санаторийёсын. Таяз арын солы коньдон висъяз федерал коньдэт. Журналистъёслы со сярысь вераз элькунысь тазалыкез утёнъя министрлэн воштӥсез Людмила Гузнищева. Улосвылын сыӵе пиналъёс — 288. Санаторие эмъяськыны соосты келяло ёрослэн транспортэныз мерлыко юрттэт сётонъя ёзэсъёс юрттэмен. Алигес элькунын диспансеризация ортчиз но ӧнерчиос йылпумъянъёс лэсьтӥзы, кыӵе висёнъёс ӵемгес пумиськыло быдэ вуымтэослэн. «Школае ветлӥсь пиналъёс пӧлын — син висёнъёс, нырысетӥ интые потэ близорукость. Ми эмъяськонниосын но санаторийёсын сяна, школаосысь эм кабинетъёсын но йӧнатон ортчытӥськомы. Кыкетӥ интыын — ты висёнъёс, вирус черлыкъёс, бронхитъёс, аллергиос», — вераз Гузнищева. 1-тӥ куарусён бере соос нош ик диспансеризациез ортчозы. Эмчиос эскерозы, юрттӥз-а гужем санаторийын эмъяськон. Туннэ Удмуртиын 17 ужъюртъёс нылпиослэсь тазалыксэс юнматон ужез нуо. Ар ӵоже отчы 15 сюрслэсь трос пиналъёс ветло. Тегъёс: Тазалык Удмуртия Тазалыкезутёнъяминистерство пиналъёс тазалыкезутён  